Á sumrin myndast stórir stofnar af svifdýrum í stöðuvötnum , en svifdýr mynda dvalaregg sem liggja á vatnsbotninum yfir veturinn . Þar á meðal eru vorflugnalirfur og púpur ( um eða yfir 1 cm á stærð ) og kuðungar ( vatnabobbar ) . Í fjölda stórra stöðuvatna hafa myndast margar gerðir af bleikju , sem hver hefur ákveðna sérhæfingu í fæðu . Í Þingvallavatni eru til dæmis fjórar gerðir bleikju , þar af lifa tvær þeirra á botndýrum ( sniglableikjan og dvergbleikjan ) , ein á hornsílum og seiðum ( sílableikjan ) og ein á svifdýrum ( murtan ) .